Allerede i inngangen til middelalderen var dette mer et ideal enn virkelighet. Det området som tilsvarer dagens provins Ulster var delt i flere innbyrdes uavhengige kongedømmer, som kunne referere til hele regionen eller til det vesligste. Overkongen hadde den symbolske tittelen konge av Tara, men holdt like ofte til i det området som var kontrollert av den nordlige grenen av klanen Uí Néill. Fra Brian Borus tid finner vi overkonger fra både Mumu, Laighin og Connachta. Det varierte i hvor stor grad disse overkongene hadde faktisk makt over hele øya, i regelen var overkongen bare den til enhver tid mektigste av de regionale kongene.